ज़ाहिर है यशवंत सिन्हा से यह बात नहीं छिपी रही होगी कि उनके बेटे ने एक विदेशी पीआर कंपनी का प्रमुख बनने का जिम्मा लिया है ताकि बीजेपी के 2014 के रास्ते को और स्मूथ किया जा सके. ऐसे में कुछ दिन पहले उनका यह आरोप लगाना, अनभिज्ञ बनना और अब पार्टी छोड़ देना बेहद हास्यास्पद लगता है. आडवाणी और जोशी से उनकी गुहार भी इतनी ही हास्यास्पद लगती है क्योंकि अगर ओल्ड बीजेपी अपना एक फ्रैक्शन क्रियेट भी करने में सफल हो जाये तो वो कहीं भी न्यू बीजेपी के सामने टिकने वाली नहीं है. अच्छा है जल्दी से जल्दी सिन्हा इस बात को समझ लें. हमेशा से सिन्हा ‘द पार्टी विद अ डिफरेंस’ के प्रमुख नाम रहे हैं पर उनके लिये अभी जरूरी है कि वो इस बात को समझ लें कि ‘बीजेपी इज नो मोर अ पार्टी विद डिफरेंसेस.’ साथ ही आडवाणी, जोशी के साथ उन्होंने जो बोया है, उसे ही काट रहे हैं. शायद उन्होंने बीजेपी के अंधराष्ट्रवादी, कम्युनल और बेहद परंपरावादी नैरेटिव को खुद ही कंडेम्न किया होता तो ऐसा वक्त आकर सामने न खड़ा होता.